CELEX: 62012CA0060
Language: et
Date: 2013-11-14 00:00:00
Title: Kohtuasi C-60/12: Euroopa Kohtu (suurkoda) 14. novembri 2013 . aasta otsus (Vrchní soud v Praze eelotsusetaotlus — Tšehhi Vabariik) — menetlus, mis käsitleb Marián Baláž’ile määratud rahalise karistuse täitmisele pööramist (Politseikoostöö ja õigusalane koostöö kriminaalasjades — Raamotsus 2005/214/JSK — Rahaliste karistuste vastastikuse tunnustamise põhimõtte kohaldamine — „Eelkõige kriminaalasjades pädev kohus” — „Unabhängiger Verwaltungssenat” Austria õiguses — Täidesaatva liikmesriigi kohtu teostatava kontrolli laad ja ulatus)

11.1.2014   
            
            
               ET
            
            
               Euroopa Liidu Teataja
            
            
               C 9/5
            
         Euroopa Kohtu (suurkoda) 14. novembri 2013. aasta otsus (Vrchní soud v Praze eelotsusetaotlus — Tšehhi Vabariik) — menetlus, mis käsitleb Marián Baláž’ile määratud rahalise karistuse täitmisele pööramist
   (Kohtuasi C-60/12) (1)
   
   (Politseikoostöö ja õigusalane koostöö kriminaalasjades - Raamotsus 2005/214/JSK - Rahaliste karistuste vastastikuse tunnustamise põhimõtte kohaldamine - „Eelkõige kriminaalasjades pädev kohus” - „Unabhängiger Verwaltungssenat” Austria õiguses - Täidesaatva liikmesriigi kohtu teostatava kontrolli laad ja ulatus)
   2014/C 9/07
   Kohtumenetluse keel: tšehhi
   
      Eelotsusetaotluse esitanud kohus
   
   Vrchní soud v Praze
   
      Põhikohtuasja pool
   
   Marián Baláž
   
      Ese
   
   Eelotsusetaotlus — Vrchní soud v Praze — Nõukogu 24. veebruari 2005. aasta raamotsuse 2005/214/JSK rahaliste karistuste vastastikuse tunnustamise põhimõtte kohaldamise kohta (ELT L 76, lk 16) artikli 1 punkti a alapunkti iii tõlgendamine — Mõiste „eelkõige kriminaalasjades pädev kohus” — „Unabhängiger Verwaltungssenat” Austria õiguses — Mõiste „võimalus juhtumi arutamisele” kohtus raamotsuse artikli 1 punkti a alapunkti iii tähenduses — Ulatus
   
      Resolutsioon
   
   
               1.
            
            
               Nõukogu 24. veebruari 2005. aasta raamotsuse 2005/214/JSK rahaliste karistuste vastastikuse tunnustamise põhimõtte kohaldamise kohta, muudetud nõukogu 26. veebruari 2009. aasta raamotsusega 2009/299/JSK, artikli 1 punkti a alapunktis iii kasutatud mõiste „eelkõige kriminaalasjades pädev kohus” on liidu õiguse autonoomne mõiste ning seda tuleb tõlgendada nii, et sellega on hõlmatud iga kohus, mille puhul esinevad kriminaalmenetluse põhitunnused. Unabhängiger Verwaltungssenat in den Ländern (Austria) vastab nendele tunnustele ning seda tuleb seega käsitada kõnealuse mõistega hõlmatuna.
            
         
               2.
            
            
               Raamotsuse 2005/214, muudetud raamotsusega 2009/299, artikli 1 punkti a alapunkti iii tuleb tõlgendada nii, et tuleb asuda seisukohale, et isikul on olnud võimalus juhtumi arutamisele eelkõige kriminaalasjades pädevas kohtus, kui enne oma kaebuse esitamist pidi see isik ammendama kohtueelse haldusmenetluse võimalused. Sellisel kohtul peab olema täielik pädevus vaadata kohtuasi läbi nii õigusliku hinnangu kui ka faktiliste asjaolude osas.
            
         
      (1)  ELT C 109, 14.4.2012.